kalixlouiis/myanmar-wikipedia-corpus huggingface dataset:
ဩဂုတ်လ ၈ ရက်နေ့တွင် စစ်ဖက်ဆိုင်ရာဆရာဝန်များသာမက စစ်တက္ကသိုလ်ဆင်းအရာရှိများကိုပါ ကျန်းမာရေးဝန်ကြီးဌာနရှိ ထိပ်ပိုင်းရာထူးများတွင် ခန့်အပ်ကြောင်း ကျန်းမာရေးဝန်ကြီးမှ ကြေညာခဲ့သည်။
ထိုတပ်မတော်အရာရှိများမှာ ကျန်းမာရေးဝန်ကြီးဌာနတွင် လက်ထောက်ညွှန်ကြားရေးမှူးရာထူးနှင့် အခြားအရာရှိအဆင့်များအဖြစ် ခန့်အပ်ခဲ့ခြင်းဖြစ်သည်။
ဆန္ဒထုတ်ဖော်ခြင်း ရန်ကုန်ပြည်သူ့ဆေးရုံကြီးတွင် ဖဲကြိုးနက်များ ပြင်ဆင်နေပုံ ဩဂုတ် ၁၀ ရက်နေ့တွင် မန္တလေးအရိုးဆေးရုံကြီးနှင့် တောင်ငူဆေးရုံများမှ ဆရာဝန်များမှ Black Ribbon Movement Myanmar 2015 အမည်ဖြင့် ဖေ့စ်ဘွတ်ခ်လူမှုကွန်ယက်တွင် စာမျက်နှာတစ်ခု ဖွင့်လှစ်ခဲ့သည်။
ထိုစာမျက်နှာမှာ ဖွင့်လှစ်ပြီး ၁၆ နာရီအတွင် နှစ်သက်မှုပြုလုပ်သူပေါင်း ၁၅၀၀၀ ကျော်ခဲ့သည်။
ဆေးပညာလောကတွင် နာမည်ထင်ရှားသည့် ဆရာဝန်ကြီးများမှလည်း ထိုလှုပ်ရှားမှုကို ထောက်ခံအားပေးခဲ့ကြသည်။
ဝန်ကြီးဌာနများနှင့် အခြားအဖွဲ့အစည်းများတွင် အလုပ်လုပ်နေကြသည့် ဆရာဝန်နှင့် ဆေးကျောင်းသားများစွာ ဤလှုပ်ရှားမှုတွင် ပါဝင်ခဲ့ကြသည်။
ဝန်ကြီးဌာန၏ တုံ့ပြန်မှု လူထုတွင်း ဖဲကြိုးနက်လှုပ်ရှားမှု စတင်ကျယ်ပြန့်လာပြီးသည့်နောက် ဩဂုတ်လ ၁၁ ရက်၊ ၂၀၁၅ တွင် ကျန်းမာရေးဝန်ကြီးမှ မြန်မာနိုင်ငံဆရာဝန်အသင်းထံသို့ နှုတ်စကားတစ်ခုဆိုခဲ့သည်။
၎င်းမှာ စစ်ဘက်ဝန်ထမ်းများအား ကျန်းမာရေးဌာနသို့ နောက်ထပ်ရွှေ့ပြောင်းမှုထပ်မံ ပြုလုပ်ခြင်းအား ရပ်ဆိုင်းလိုက်မည် ဟူ၍ဖြစ်သည်။
ဩဂုတ် ၁၂ ရက်တွင် လှုပ်ရှားတက်ကြွသူများက မကြာမီက ခန့်အပ်ထားခဲ့ပြီးသော စစ်ဘက်အရာရှိများအား တရားဝင်အမိန့်စာထုတ်၍ မူရင်း စစ်တပ်ရာထူးဌာနများသို့ ပြန်လည်ရွှေ့ပြောင်းပေးရန် ကျန်းမာရေးဝန်ကြီးအား တောင်းဆိုခဲ့ကြသည်။
သို့သော် ဝန်ကြီးက တရားဝင်အမိန့်စာထုတ်ခြင်းနှင့် ခန့်ပြီးအရာရှိများအား ပြန်လည်ရွှေ့ပြောင်းပေးခြင်းတို့အား ငြင်းဆန်ခဲ့သည်။
, Zarni Mann (12 August 2015). ပြင်ပလင့်ခ်များ Black Ribbon Movement Myanmar 2015 ဖေ့စ်ဘွတ်ခ်စာမျက်နှာ ကိုးကား ကဏ္ဍ:မြန်မာနိုင်ငံရှိ ဆန္ဒပြပွဲများ။
၀ မတ်သည် ယောင်ပြရက်စွဲတစ်ခုသာ ဖြစ်ပြီး ရက်ထပ်နှစ်တွင် ဖေဖော်ဝါရီလရဲ့ ပြောင်းလဲသွားတဲ့ ရက်ကို တနည်းအားဖြင့် ဆိုလိုပြီး ဆော့ဝဲလ်အင်ဂျင်နီယာဘာသာရပ်နှင့် နက္ခတ္တဗေဒဘာသာရပ်များတွင် အသုံးပြုလေ့ရှိသည်။
ဆက်စပ်လေ့လာရန် ၀ ဇန်နဝါရီ ၃၀ ဖေဖော်ဝါရီ ကိုးကား Category:လများ။
ဒေသကွပ်ကဲမှုစစ်ဌာနချုပ်(လွိုင်ကော်) (အတိုကောက် ဒကစ(လွိုင်ကော်)) သည် အရှေ့ပိုင်းတိုင်းစစ်ဌာနချုပ်၏ ကွပ်ကဲအောက်တွင်ရှိသော ဒေသကွပ်ကဲမှုစစ်ဌာနချုပ် တစ်ခုဖြစ်ပြီး ကယားပြည်နယ်၊ လွိုင်ကော်မြို့တွင် အခြေစိုက်သည်။
ဒကစ(လွိုင်ကော်)၏ အဓိကတာဝန်မှာ ရပခ ကွပ်ကဲမှုအောက်ရှိ ဝေးလံသော ကယားပြည်နယ် ဒေသများ၏ ကာကွယ်ရေး၊ လုံခြုံရေး၊ စစ်ဆင်ရေးဆိုင်ရာကိစ္စရပ်များအား တိုင်းစစ်ဌာနချုပ်ကိုယ်စား တာဝန်ယူဆောင်ရွက်ရန်၊ စစ်ရေး မဟာဗျူဟာအရ အရေးပါသည့်ဒေသကို ထိန်းချုပ်ရန်၊ နယ်မြေအတွင်းရှိ လက်အောက်ခံတပ်များနှင့် အခြားလက်ရုံး/ဝန်ထမ်းတပ်များ၏ (စစ်ဦးစီး/ စစ်ရေး/ စစ်ထောက်)ဆိုင်ရာ လုပ်ငန်းများကို ဖြေရှင်းဆောင်ရွက်ပေးရန်နှင့် စစ်ရုံးနှင့် တိုင်းစစ်ဌာနချုပ်တို့မှ အထက်ဌာနများ၏ အမိန့်နှင့် ညွှန်ကြားချက်များအား ထပ်ဆင့်ညွှန်ကြားပေးခြင်းနှင့် ကြီးကြပ်ခြင်းတို့ကို တာဝန်ယူဆောင်ရွက်ရန်ဖြစ်သည်။
လက်ရှိ ဒကစ(လွိုင်ကော်)၏ ဒေသကွပ်ကဲမှုစစ်ဌာနချုပ်မှူးတာဝန်ထမ်းဆောင်နေသူမှာ ကြည်း၂၇၀၆၇၊ ဗိုလ်မှူးချုပ် ထွန်းနိုင်ဦး ဖြစ်သည်။
သမိုင်း ဖွဲ့စည်းပုံ ဒေသကွပ်ကဲမှုစစ်ဌာနချုပ်ရုံး ဒေသကွပ်ကဲမှုစစ်ဌာနချုပ်မှူးရုံး ဒုတိယဒေသကွပ်ကဲမှုစစ်ဌာနချုပ်မှူးရုံး စစ်ဦးစီးမှူး(ပထမတန်း) ရုံး စစ်ဦးစီးမှူး(ဒုတိယတန်း) ရုံး ဦးစီးအရာရှိ(ဒုတိယတန်း) (စစ်ရေးဌာန) ရုံး ဦးစီးအရာရှိ(ဒုတိယတန်း) (စစ်ထောက်ဌာန) ရုံး အုပ်ချုပ်မှုတပ်ခွဲရုံး လက်အောက်ခံ ခြေလျင်/ခြေမြန်တပ်ရင်းများhttps://karennicsn.org/wp-content/uploads/2021/07/Karenni-analysis-paper.pdfhttps://burma.irrawaddy.com/news/2023/04/26/334554.html ဒေသကွပ်ကဲမှုစစ်ဌာနချုပ်(လွိုင်ကော်)၏ တိုက်ရိုက်ကွပ်ကဲလက်အောက်ခံ တပ်ရင်းများမှာ အောက်ပါအတိုင်းဖြစ်သည်- ခလရ(၅၄) - လွိုင်ကော် ခမရ(၅၃၀) - လွိုင်လင်လေး ခလရ(၇၂) - လောပိတ ခမရ(၄၂၂) - မိုးဗြဲ ခလရ(၁၃၄) - ဖားဆောင်း ခလရ(၁၃၅) - ဖားဆောင်း ခမရ(၄၂၈) - ဖရူးဆိုး ခမရ(၅၃၁) - ဖရူးဆိုး ဒကစ(လွိုင်ကော်)၏ ဒေသကွပ်ကဲမှုစစ်ဌာနချုပ်မှူးတာဝန်ထမ်းဆောင်ခဲ့သူများ ဗိုလ်မှူးချုပ် မြတ်မင်းမိုး https://hsanloivoice.org/%E1%80%9C%E1%80%BD%E1%80%AD%E1%80%AF%E1%80%84%E1%80%BA%E1%80%80%E1%80%B1%E1%80%AC%E1%80%BA%E1%80%99%E1%80%BE%E1%80%90%E1%80%95%E1%80%BA%E1%80%95%E1%80%BC%E1%80%B1%E1%80%AC%E1%80%84%E1%80%BA%E1%80%B8/ ဒုတိယဗိုလ်ချုပ်ကြီး ဇော်မျိုးတင် https://burma.irrawaddy.com/news/2021/09/01/245653.html ဗိုလ်မှူးချုပ် ထွန်းနိုင်ဦးhttps://npnewsmm.com/news/61371fc008edf813fd720b53 ကိုးကား နောက်ထပ်ကြည့်ရန် လွိုင်ကော်။
အဓိပ္ပာယ်ဖွင့်ဆိုချက်နှင့် ရောဂါအသွင်အပြင် ဒရဂွန်ကျူလီအေးစစ် ခေါ် ဂီနီသံကောင်ပိုးရောဂါ ( or guinea worm disease; အတိုကောက် GWD) သည် ဂီနီ သန်ကောင်ပိုး ဖိစီးသော ကူးစက်ရောဂါတစ်မျိုးဖြစ်သည်။
ဂီနီသန်ကောင်ပိုးလွှားများဖြင့် ညစ်ပတ်ကူးစက်နေသော ရေဖြုတ် အလှေးကောင် များပါသည့်ရေကို လူတစ်ဦးတစ်ယောက်မှ သောက်မိလျှင် ယင်းရောဂါ ကူးစက်သည်။
ဖြစ်စတွင် မည်သည့် ရောဂါလက္ခဏာ အသွင်အပြင်မျှ မပြချေ။
တစ်နှစ်ခန့် ကြာသောအခါ အမ ဂီနီသန်ကောင်ပိုးသည် ထိုလူ၏အသားတွင် ရည်ကြည်ဖုနာ ဖြစ်စေကာ ထိုသူသည် အထူးသဖြင့် ခြေထောက်များတွင် ပူလောင်နာကျင်မှု စတင်ခံစားလာရသည်။
ရက်သတ္တပတ်အနည်းငယ် ကြာသောအခါ သံကောင်သည် အသားတွင်းမှ ထွက်လာသည်။
ယင်းအချိန်အတွင်း လမ်းလျှောက်ရန် သို့မဟုတ် အလုပ် လုပ်ရန် အခက်အခဲရှိနိုင်သည်။
ရောဂါကြောင့် အသက်ဆုံးရှုံးရမှုသည် အလွန်ဖြစ်တောင့်ဖြစ်ခဲ ဖြစ်သည်။
ဖြစ်ပေါ်ရသောအကြောင်းရင်း သိရှိရသလောက် ဂီနီသန်ကောင်ပိုးကူးစက်ဖြစ်ပွားကို လူသားတွင် မှတစ်ပါး အခြားမည်သည့် သတ္တဝါတွင် မတွေ့ရှိရပေ။
သန်ကောင်သည် အနံ တစ်(၁)မီလီမီတာမှ နှစ် (၂)မီလီမီတာခန့် ရှိပြီး အရွယ်ရောက်အမ များသည် (၆၀)မှ (၁၀၀) စင်တီမီတာအထိ ရှည်လျားတတ်သည် (အထီးများသည် အမများထက် များစွာ တိုသည်။
) လူသား၏ပြင်ပတွင် ဥများသည် ရက်သတ္တသုံးပတ်အထိ အသက်ရှင်နေနိုင်သည်။
ယင်းအချိန်မကုန်ဆုံးမီ သူတို့ကို ရေဖြုတ် အလှေးများမှ စားရမည်။
ရေဖြုတ်များအတွင် ပိုးလောက်လမ်းများသည် လေးလအထိ အသက်ရှင်နေနိုင်သည်။
ဤသို့အားဖြင့် ရောဂါသည် ဒေသတစ်ခုအတွင်း ဆက်ဖြစ်နိုင်ရန် နှစ်စဉ် လူသားအတွင်း ဖြစ်ပေါ်ရန်လိုသည်။
အများအားဖြင့် ရောဂါ ၏ လက္ခဏာ နှင့်အသွင်အပြင်များအပေါ်အခြပြု၍ ရောဂါကို ခွဲခြားသုံးသပ်သတ်မှတ်နိုင်သည်။
ကြိုတင်ကာကွယ်ခြင်းနှင့် ကုသခြင်း ရောဂါကို စောစီးစွာ ခွဲခြားသုံးသပ် သတ်မှတ်ခြင်းဖြင့် လည်းကောင်း၊ လူနာ၏ အနာကို သောက်သုံး(နိုင်သည့်)ရေနှင့်အထိတွေ့မရောက်ရှိစေခြင်းတို့ဖြင့် လည်းကောင်း ရောဂါကို ကြိုတင်ကာကွယ်နိုင်သည်။
အခြားကြိုတင်ကာကွယ်နည်းတို့တွင် အောက်ပါတို့ပါဝင်သည်။
ရေသန့်ရရှိရေး သို့မဟုတ် ရေကို မသန့်လျှင် စစ်ယူခြင်း အစရှိသဖြင့် လည်း ရောဂါကို ကြိုတင်ကာကွယ်နိုင်သည်။
အများအားဖြင့် ရေစစ်ဖြင့်စစ်ယူခြင်းနှင့်ပင် လုံလောက်ပေသည်။
ပိုးလောက်လန်းကို သတ်ရန် temefos ခေါ် ဓာတုပစ္စည်းသုံး၍ မသန့်စင်သောရေကို သန့်စင်စေနိုင်သည်။
ရောဂါ ကာကွယ်ကုသရန် ဆေးဝါးသော်လည်းကောင်း၊ ထိုးဆေးသော်လည်းကောင်း မပေါ်သေးပေ။
သန်ကောင်ကို ရက်သတ္တပတ်အနည်းငယ်ကြာခန့်တွင် သေးငယ်သောတုတ်ချောင်းတစ်ခုဖြင့် ရစ်ပတ်လှိမ့် ယူခြင်းဖြင့် ဖယ်ရှားနိုင်သည်။
သံကောင်ဖေါက်ထွက်လာ၍ ဖြစ်လာသော အာနေသောအနာသို့ ဘက်တီးရီးယားပိုးများ ကူစက်လာနိုင်သည်။
သန်ကောင်ကို ထုတ်ပြီးသည့်နောက် လအတန်ကြာသည်အထိ ဆက်လျက်နာနိုင်သည်။
ရောဂါ ဖြစ်ပွားမှုနှုန်း၊ ကူးစက် ပြန့်ပွားမှု နှင့် ရောဂါသမိုင်း ၂၀၁၃ ခုနှစ်အတွင်း ရောဂါဖြစ်ပွားမှု (၁၄၈)မှု ရှိခဲ့ကြောင်း သိရှိရသည်။
ယင်းသည် ၁၉၈၆ခုနှစ်တွင် ရောဂါဖြစ်မှု (၃.၅)သန်းမှ ကျဆင်းလာမှုဖြစ်သည်။
၁၉၈၀-၈၉ အတွင်း နိုင်ငံ ၂၀ ခန့်တွင် ဖြစ်ခဲ့သည်။
ဖြစ်ပွားမှု အများဆုံးနိုင်ငံသည် တောင်ဆူဒန်နိုင်ငံ ဖြစ်သည်။
ကပ်ပါးသံကောင်ရောဂါများတွင် ရောဂါ မျိုးဆက် ပျောက်ပျက်အောင်ကုသနိုင်သော ပထမဦးဆုံးရောဂါဖြစ်ပေလိမ့်မည်။
ဂစ်နီသန်ကောင်ရောဂါသည် ရှေးပဝေသဏီထဲကပင် ရှိခဲ့သည်။
ခရစ်တော်မပေါ်မီ နှစ် ၁၅၅၀ ခန့်ကပင် အီဂျစ်ဆေးကျမ်းတွင် ဖော်ပြထားရှိသည်။
Dracunculiasis သည် လက်တင်စကား နဂါးလေးများဖြင့် ဖိစီးစောရောဂါ မှ ဆင်းသက်လာပြီး ""ဂီနီသန်ကောင်""ဟူသောဝေါဟာရသည် ၁၇ရာစုတွင် ဥရောပတိုက်သားများသည် တောင်အာဖရိကရှိ ဂီနီဆိပ်ကမ်းတွင် တွေ့ရှိမှုမှ စတင်ခဲ့သည်။
ဂီနီကပ်ပါးသန်ကောင်များနှင့် အနည်းငယ်တူသော မျိုးစိတ် (Species)တစ်မျိုးသည် အခြားသတ္တဝါများတွင် ဖြစ်ပွားသည်။
ယင်းတို့သည် လူသားသို့ကူးစက် ထိခိုက်သည်ကို မတွေ့ရှိရပါ။
ယင်းကို လစ်လျူအရှုခံနေရသော အပူပိုင်းဒေသဆိုင်ရာရောဂါ (neglected tropical disease) ဟူ၍ ပိုင်းခြား ခေါ်ယူသတ်မှတ်နိုင်သည်။
ပြည်တည်နာ (, Searls ulcer, သို့မဟုတ်Daintree ulcer) ဟုလည်းခေါ်သည့် ဘုရုလိ အာလ်ဆာ အနာသည် Mycobacterium အစာအိမ် မှဖြစ်ပွားသော ကူးစက်ရောဂါ တစ်မျိုး ဖြစ်သည်။
မနာကျင်သော ဆဲလ်အစုအဝေး အဖုငယ် (nodule) သို့မဟုတ် ရောင်ရမ်းမှုများသည် ရောဂါကူးစက်ဖြစ်ပေါ်စ လက္ခဏာများဖြစ်သည်။
ယင်း အဖုအကျိတ်သည် အာလ်ဆာခေါ် အနာ (ulcer) အဖြစ်ပြောင်းလဲဖြစ်ပေါ် လာနိုင်သည်။
အနာသည် အရေပြားပေါ်တွင်ထက် အသားအတွင်းထဲတွင် ပိုမိုကြီးမါးနိုင်ပြီး၊ ဘေးတွင် ရောင်ရမ်းနေနိုင်သည်။
ရောဂါပိုမိုဆိုးရွားလာသော် အရိုးသို့ ကူးစက်ထိခိုက်နိုင်သည်။
ဘုရုလိအာလ်ဆာ အနာများသည် လက်မောင်းနှင့် ခြေထောက်များတွင် အများဆုံးဖြစ်တတ်ပြီး၊ အဖျား လည်းတက်စေတတ်သည်။
ရောဂါဖြစ်ခြင်းအကြောင်းရင်း M. ulcerans သည်ခန္ဓာကိုယ်ခုခံမှု ဖိနှိပ်ထိန်းသိမ်းမှုလုပ်ငန်းစဉ် (immune system function) ကို နိမ့်လျော့စေသော မိုင်ကိုလက်ခ်တိုးန်(mycolactone) ခေါ် အဆိပ်အတောက် ဓာတ်တစ်မျိုးကို ထုတ်လွှတ်သည်။
ယင်းသည် တစ်သျှူးသေဆုံးခြင်းကို ဖြစ်ပေါ်စေသည်။
ယင်းရောဂါမျိုးနွယ်စုမှ ဘက်တီးရီးယားပိုးများသည် အဆုတ်နာရောဂါ နှင့် အနာကြီးရောဂါ (နူနာ) တို့ကို လည်း ဖြစ်စေသည်။
ရောဂါ မည်သို့ ပြန့်ပွားသည်ကို မသိရှိရသေးပေ။
သောက်သုံးရေ ဇာစ်မြစ်ကြောင့်လည်း ရောဂါပြန့်ပွားနိုင်သည်။
၂၀၁၃ နှစ်အထိ ထိရောက်သော ထိုးဆေး မရှိသေးပေ။
ကုသနည်း လူနာ၏ရောဂါကို ကိုယ်တွင်း ပိုးသတ်ဆေး (ပဋိဇီဝဆေး) များဖြင့် ဆောလျင်စွာကုသလျှင်ဖြင့် ရှစ်ပတ်ကြာ ကုသခြင်းဖြင့် ဖြစ်ပွားမှုများ၏ ၈၀ % တွင် ထိရောက်သည်။
ကုသမှုများတွင် rifampicin နှင့် streptomycin ဆေးဝါးတို့အများအားဖြင့် ပါဝင်တတ်သည်။
စထရက်ပ်တိုမိုင်စင် (streptomycin) အစား တစ်ခါတစ်ရံ Clarithromycin သို့မဟုတ် moxifloxacin တို့ကိုအသုံးပြုတတ်သည်။
အခြားကုသနည်းများတွင် ခွဲစိတ်ကုသမှုခြင်းဖြင့် အနာကိုလှီးထုတ်ခြင်း လည်း ပါဝင်နိုင်သည်။
အနာပျောက်ပြီးလျှင် အနာဖြစ်ခဲ့သည့်နေရာတွင် အများအားဖြင့်အနာရွတ် ကျန်နေတတ်သည်။
ရောဂါဖြစ်ပွား ပြန့်ပွားပုံ ဘုရုလိအာလ်ဆာ အနာသည် အာဖရိက ဆဟာရဒေသကြီး (sub-Saharan Africa) ရှိကျေးလက်တောရွာဒေသများတွင် အထူးသဖြင့် အိုင်ဗရီကို့စ်နိုင်ငံ တွင် အဖြစ်များတတ်ပြီး၊ အာရှ၊ အနောက်ပစိဖိတ်နှင့် အမေရိကတိုက်ကြီးများတွင်လည်း ဖြစ်ပွားတတ်သည်။
နိုင်ငံ ၃၂နိုင်ငံကျော်တွင် ဖြစ်ပွားခဲ့ကြောင်း တွေ့ရှိထားသည်။
တစ်နှစ်လျှင် ဖြစ်ပွားမှု ငါးထောင်းမှ ခြောက်ထောင်အထိ ရှိသည်။
ရောဂါသည် လူသားများတွင်သာမက အခြားတိရစ္ဆာန်အချို့တွင် လည်း ဖြစ်ပွားတတ်သည်။
အဲလ်ဘတ် ရုစ်ကင် ကွတ်က် Albert Ruskin Cookသည် ဘုရုလိအာလ်ဆာ အနာ အကြောင်းကို ၁၈၉၇ တွင်ပထမဆုံးအဖြစ် ဖော်ပြတင်ပြသူဖြစ်သည်။
ရည်ညွှန်းချက်များ Category:ရောဂါ။
ကျေးဇူးတော်ရှင် အဂ္ဂမဟာကမ္မဋ္ဌာနာစရိယ -မိုးကုတ်ဝိပဿနာ ကမ္မဋ္ဌာနာစရိယ မုံလယ်တောရ ဆရာတော်ဘုရားကြီး ဘဒ္ဒန္တ သံဝရ ၏ ထေရုပ္ပတ္တိ ဖြစ်သည်။
ဖွားမြင်တော်မူခြင်း မုံလယ်ဆရာတော် လောင်းလျာကို မကွေးတိုင်း ဂန့်ဂေါမြို့နယ် အနောက်ဂန့်ဂေါရွာ နေ ခမည်းတော် ဦးငွေထွန်း နှင့် မယ်တော် ဒေါ်ဆေးရန် တို့မှ ၁၂၈၂-ခုနှစ်၊ နတ်တော်လပြည့်ကျော် ၁၃-ရက် ၊ သောကြာနေ့၊ (၀၇- ၀၁- ၁၉၂၁) နံနက် ၁-နာရီအချိန်တွင် ဖွားမြင်ခဲ့သည်။
ငယ်အမည်မှာ မောင်ဝသိန်း ဖြစ်သည်။
ဒေါ်စောရင်၊ ဦးဝမော်၊ ဦးဝသိန်း၊ ဦးဝထွေး ဟု ညီအစ်ကို မောင်နှမ လေးယောက် အနက် တတိယမြောက် ဖြစ်သည်။
ပထမအကြိမ် ရှင်သာမဏေပြု တော်မူခြင်း အသက်(၃)နှစ် အရွယ်တွင် မိခင် ဒေါ်ဆေးရန် ကွယ်လွန်ခဲ့သည်။
အသက် (၇)နှစ်အရွယ်တွင် ဖခင် ဦးငွေထွန်းက လောကုတ္တရာ စာပေများ သင်ယူရန် မုခ်ဦးကျောင်း ဆရာတော် ဦးသောဘိတထံ အပ်နှံပေးခဲ့သည်။
အသက် (၈)နှစ်အရွယ်တွင် ဖခင် ဦးငွေထွန်း ကွယ်လွန်ခဲ့သည်။
အသက်(၁၄)နှစ် အရွယ်တွင် မိထွေး ဒေါ်ဆေးသွယ်က မုခ်ဦးကျောင်း ဆရာတော် ဦးသောဘိတအား ဥပဇ္ဈာယ် ပြုလျက် ရှင်သာမဏေဘောင်သို့ သွတ်သွင်း ချီးမြှင့်ခြင်း ခံခဲ့ရသည်။
ဘွဲ့အမည်မှာ ရှင်သံဝရ ဖြစ်သည်။
ရှင်သံဝရသည် သာမဏေဝါ (၁)ဝါဆိုပြီး လူထွက်ခဲ့သည်။
လူဝတ်ကြောင် ကိုဝသိန်း ဘဝ ထို့နောက် ကျောက်ပုတီး အရောင်းအဝယ် လုပ်ငန်းဖြင့် လည်းကောင်း ၊ လှေသူကြီးဘဝဖြင့်လည်းကောင်း မုံရွာ မြစ်ရိုးတစ်လျှောက် ကူးသန်း ရောင်းဝယ်ရေး လုပ်ငန်းဖြင့် အသက်မွေးဝမ်းကျောင်း ခဲ့ရသည်။
အသက် (၂၄)နှစ် အရွယ်တွင် ရှုံးရှီရွာရှိ ဒေါ်ချစ်မြိုင် နှင့် အိမ်ထောင်ကျခဲ့သည်။
ဒေါ်ဂျမ်းစိန် ဒေါ်စန်းမြင့် ဒေါ်မြင့်မြင့်အေး ဦးမြင့်အောင် ဟု သားသမီးရတနာ (၄)ဦး မွေးဖွားခဲ့သည်။
အသက် (၃၅)နှစ် အရွယ်မှ စ၍ နိဗ္ဗာန်ရောက်ကြောင်း ဝိပဿနာတရားများကို လေ့လာခဲ့သည်။
အထူးသဖြင့် လယ်တီဆရာတော်ဘုရားကြီး ပြုစုစီရင်ရေးသားအပ်သော တရားစာအုပ်များ- မိုးကုတ်ဆရာတော် ဘုရားကြီး၏ တရားစာအုပ်များကို လေ့လာခဲ့သည်။
အသက်(၄၆)နှစ် အရွယ်တွင် ဇနီးဖြစ်သူ ဒေါ်ချစ်မြိုင် ကွယ်လွန်ခဲ့သည်။
ဇနီး မကွယ်လွန်မီ ကတည်းက ရဟန်းပြုလိုကြောင်း ခွင့်တောင်း ခဲ့ရာ ဇနီးသည်က ကြည်ကြည်ဖြူဖြူပင် ခွင့်ပြုခဲ့သည်။
သို့သော် ဇနီးဖြစ်သူ ကွယ်လွန်သောအခါ ရဟန်းဘောင်သို့ မကူးပြောင်းနိုင်သေးဘဲ သား သမီး လူမမယ်များအား လူလားမြောက်အောင် ထိန်းသိမ်း ကျွေးမွေး စောင့်ရှောက်ခဲ့သည်။
တချိန်ချိန်တွင် ရဟန်းဘောင်ဝင်ရန် ရည်ရွယ်ထားပြီး ဖြစ်၍ အသက် (၅၅)နှစ် အရွယ်တွင် ပရိက္ခရာ ၈-ပါး ကို ဝယ်ယူကာ အိမ်တွင် အဆင်သင့် သိမ်းဆည်းထားခဲ့ပြီး ၈-ပါးသီလကိုလည်း နေ့စဉ် စောင့်ထိန်း ကျင့်သုံးခဲ့လေသည်။
ဒုတိယ အကြိမ် ရှင်သာမဏေပြုခြင်း အသက် (၅၆)နှစ် အရွယ်တွင် မုံလယ်တောရ ဆရာတော် ဦးဇာဂရ ထံတွင် ရှင်သာမဏေ ပြုခဲ့သည်။
ရှင်သာမဏေ ဘဝဖြင့် မုံလယ်တောရ ကျောင်း တောင်ဘက် ရေကန် ၏ အနောက်ဘက်နေရာတွင် တဲထိုး၍ သီတင်းသုံးကာ တရားအားထုတ် တော်မူခဲ့သည်။
ထို တဲကျောင်းဆောင်ကို ဦးထွေး ဒေါ်ချစ်လှ ကြားရပ်မှ တာဝန်ယူ၍ ကြားရပ်ဒကာ ဒကာမများ အကူအညီဖြင့် ဆောက်လုပ် လှူဒါန်းခဲ့သည်။
ဆရာတော်သည် ရှင်သာမဏေ ဘဝဖြင့်သာ သီတင်းသုံး၍ တရားအားထုတ်ရန် ရည်ရွယ်ပါသော်လည်း တရားဟော ဓမ္မကထိကဆရာ ဦးလွင်၏ လျှောက်ထား တောင်းပန်မှုဖြင့် ရဟန်းခံ သိက္ခာတင်ရန် လက်ခံတော်မူခဲ့သည်။
ရဟန်းဘောင် တက် (ဥပသမ္ပဒ ကံဆောင်)တော်မူခြင်း သက်တော်(၅၇)နှစ် သာမဏေ (၁)ဝါ အရ ၁၃၃၉ခု ဝါဆိုလပြည့်ကျော် ၁ရက် နံနက် ၈နာရီ အရိပ်-၂/ ၁-ဖဝါး တွင် အနောက်ဂန့်ဂေါရွာ မာန်အောင်ကျောင်း (သုဿာန်ကျောင်း) ဆရာတော် ဦးသုစိတ္တာလင်္ကာရ မဟာထေရ် ကို ဥပဇ္ဈာယ်ပြု၍ ကုန်သည်ကြီး ဦးအေးဖေ ဒေါ်အုန်းကြည် တို့က ရဟန်းဒါယကာ ခံကာ ရဟန်းဘောင်သို့ သွတ်သွင်း ချီးမြှင့်ခဲ့သည်။
မိုးကုတ်ဝိပဿနာ နည်းနိဿရည်းခံ ကျင့်ကြံ ရှုပွားတော်မူခြင်း ရဟန်း ၆ ဝါ အရတွင် မန္တလေးမြို့ -မြို့ဟောင်း မင်္ဂလာတိုက်ဆရာတော် ဦးဓမ္မိဿရ မြို့ဟောင်း တောင်ပြင်တိုက် ဆရာတော် ဦးသုမန တို့ထံတွင် မိုးကုတ်ဝိပဿနာ နည်းနိဿရည်းခံ ကျင့်ကြံ ရှုပွား အားထုတ်တော်မူခဲ့သည်။
မုံလယ်သာသနာအစ သုံးပင် လေးပင် ဇရပ်က စတင်ဟောကြားတော်မူခြင်း မန္တလေး မြို့ဟောင်း တောင်ပြင်တိုက်မှ ပြန်ကြွလာပြီးသည့်နောက် သုံးပင်×လေးပင် ရှိသော ဇရပ်လေးတွင် ဒေါ်ချယ် ဒေါ်စောနှစ် ဒေါ်ရွှေမြိုင် ဒေါ်နွားစိန် ဒေါ်ခင်စိန် ဒေါ်အေရှိန် စသည့် ယောဂီ ၆ဦးနှင့် တရားစတင် ဟောကြားခဲ့သည်။
မုံလယ်စခန်းပွဲအစ ဝါးဓမ္မာရုံကမှ ဂန့်ဂေါ နယ်တဝိုက် စတင်ပြန့်ပွား သာသနာပြုတော်မူခြင်း လေးငါး ခြောက်လခန့်အကြာတွင် ထန်းလက်မိုး ထရံကာ ဝါးဓမ္မာရုံ ဆောက်လုပ်ပြီးနောက် ဒေါ်သောင်းတင် ဒေါ်မြကြည် ဒေါ်အေကေ နှင့် ဒေါ်အုန်းကြူ စသည့် ယောဂီများ ပါ ရောက်ရှိလာပြီး တရားစခန်းဝင် အားထုတ်ကြသည်။
ထို့နောက် ဦးထွန်းတင် ဦးသံချောင်း ဒေါ်ခင်စိန် တို့မှ ဦးစီးကာ မောက်၊ မောက်လင်း၊ လက်ပန် ၊ မြင်းဇာ၊ လာပို့ ၊ ကျော်ရွာ၊ တောင်ပြင် နှင့် မကျည်းခင် စသည့် ကျေးရွာများမှ ယောဂီများ လာရောက်၍ တရားစခန်းဝင် အားထုတ်ကြသည့် အချိန်မှ စကာ ဂန့်ဂေါနယ်တဝိုက် စတင် ပြန့်ပွား ခဲ့သည်။
တရားစခန်းများ ဖွင့်လှစ်ကာ သာသနာပြုရာ ပြည်တွင်း ပြည်ပ ဒေသများ ဆရာတော်ဘုရားကြီးသည် ကိုယ်တွေ့ ဉာဏ်မြင် တရားများကို ရန်ကုန် ပဲခူး မန္တလေး တောင်ကြီး ပြင်ဦးလွင် မြစ်ကြီးနား နမ္မတီး(မြတောင်) တာချီလိတ် ကျိုင်းတုံ မဘိမ်း မိုးနဲ ဟိုပုံး အောင်ပန်း ဖြူး မကွေး မင်းဘူး မင်းတပ် ကျောက်ထု မန်းသံပရာကန် စလေ ချောက် ဆိပ်ဖြူ ပခုက္ကူ ကျောက်ပန်းတောင်း ကလေး(တောင်သာ) တမူး ကြို့ပင်ကောက် မော်လမြိုင်ကျွန်း ရွှေကျင် (သူရဲသမိန်-ကွမ်းဆိပ်) ဖားကန့်(မှော်စီစာ) ဟုမ္မလင်း သုံးခွ ခရမ်း မြိတ် ကော့ကရိတ် ထားဝယ် ပုသိမ် ညောင်ဦး ဝေါ ဝန်းသို အမရပူရ မိတ္ထီလာ ပြည် နှင့် ရန်ကုန်မြို့ မိုးကုတ်ဝိပဿနာ အဖွဲ့ချုပ် သို့လည်းကောင်း ဂန့်ဂေါနယ် အတွင်းရှိ နှမ်းခါး မွှေ့လယ် ကန် မင်းရွာ တောင်ခင်ရန်း ကျောက်ပြုတ် ကျော ချောင်းကောက် မြင်းဇာ မြင်သား ဘော်ပြင်း နှင့် ကျောက်ဖူး ကျေးရွာ များသို့လည်းကောင်း ကြွရောက်၍ တရားစခန်းများ ဖွင့်ကာ သာသနာပြု ဟောကြားတော်မူခဲ့သည်။
မြန်မာပြည်အရပ်ရပ်အပြင် အမေရိကန် ဩစတြေးလျ အင်္ဂလန် စင်္ကာပူ ထိုင်း စသည့် ပြည်ပ နိုင်ငံများသို့လည်း ဒကာ ဒကာမများ၏ ပင့်လျှောက်ချက်အရ သာသနာပြုခရီးစဉ် ကြွရောက်ပြီး တရားစခန်းများဖွင့်ကာ သာသနာပြု ဟောကြားတော်မူခဲ့သည်။
မုံလယ်တောရ ဓမ္မရိပ်သာ ကျောင်းတိုက်ခွဲများ ဖွင့်လှစ် သာသနာပြုတော်မူခြင်း ဆရာတော်ဘုရားကြီးသည် အနောက်ဂန့်ဂေါ ပင်မ မုံလယ်တောရဓမ္မရိပ်သာ အပြင် -ပဲခူးတိုင်းဒေသကြီး အင်းတကော်မြို့နယ် ဆယ်မိုင်ကုန်း အမှတ်(၁)တိုက်ခွဲ -ရှမ်းပြည်နယ် အရှေ့ပိုင်း ကျိုင်းတုံမြို့ အမှတ်(၂) တိုက်ခွဲ -မန္တလေးတိုင်းဒေသကြီး ပုသိမ်ကြီးမြို့နယ် ရေတံခွန်တောင်ခြေ အမှတ်(၃)တိုက်ခွဲ ဟူ၍ မုံလယ်တောရ ဓမ္မရိပ်သာ ကျောင်းတိုက်ခွဲများ ဖွင့်လှစ်ကာ တရားဓမ္မများပြသ တရားစခန်းဖွင့်၍ ဟောကြားပြသ သာသနာပြုတော်မူခဲ့သည်။
အဂ္ဂမဟာကမ္မဋ္ဌာနာစရိယ ဘွဲ့တံဆိပ်တော် ဆက်ကပ်ခြင်းကို ခံယူ ရရှိတော်မူခြင်း ဆရာတော်ဘုရားကြီးသည် ၁၃၆၁ -ခု တပေါင်းလပြည့်နေ့တွင် နိုင်ငံတော် အေးချမ်းသာယာရေး နှင့် ဖွံ့ဖြိုးရေး ကောင်စီ၏ အဂ္ဂမဟာကမ္မဋ္ဌာနာစရိယ ဘွဲ့တံဆိပ်တော် ဆက်ကပ်လှူဒါန်း ပူဇော်ခြင်းကို ခံယူ ရရှိတော်မူခဲ့သည်။
ခန္ဓာဝန်ချ လွန်တော်မူခြင်း ဆရာတော်ဘုရားကြီးသည် သက်တော် ၉၁ နှစ်၊ သိက္ခာတော် ၃၄ ဝါ အရ ၁၃၇၂ ခုနှစ် တပို့တွဲ လပြည့်ကျော် ရ ရက် (၂၅-၀၂-၂၀၁၁) သောကြာနေ့ နံနက် ၈နာရီ တိတိ တွင် မန္တလေးမြို့ ၌ ခန္ဓာဝန်ချ ချုပ်ငြိမ်းတော်မူခဲ့သည်။
အန္တိမ အဂ္ဂိဈာပန တေဇောဓာတ်လောင်တော်မူခြင်း ဆရာတော်ဘုရားကြီး ၏ ကြွင်းကျန်ရစ်သော ဥတုဇရုပ်ကလာပ်တော်ကို ၁၃၇၂ခု တပို့တွဲလပြည့်ကျော် ၁၃ရက် (၃-၃-၂၀၁၁) ကြာသပတေးနေ့ နေ့လယ် ၁နာရီ ခန့် အချိန်၌ မန္တလေးတိုင်းဒေသကြီး ပုသိမ်ကြီးမြို့နယ် ရေတံခွန်တောင်ခြေ မုံလယ်တောရ ဓမ္မရိပ်သာ အမှတ် ၃တိုက်ခွဲ သီးသန့်မြေနေရာတွင် တေဇောဓာတ်လောင်တော်မူခဲ့သည်။
မုံလယ်တိုက်ခွဲများသို့ ပင့်ဆောင်တော်မူခြင်းနှင့် မုံလယ် ကောင်းမှုတော်ကြီး တည်ထား ပူဇော်တော်မူခြင်း ဆရာတော်ဘုရားကြီး ၏ ၁၈နာရီ ကျော်ကြာ တေဇောဓာတ်လောင်တော်မူပြီး မီးမခဘဲ ကြွင်းကျန်ရစ်သော ဦးနှောက်တော် နှလုံးတော် မေးရိုးတော် သွားတော် အံတော် အရိုးတော် စသည် များကို မုံလယ်တိုက် ၄ တိုက်ခွဲကာ အသီးသီးပင့်ဆောင်တော်မူပြီး မန္တလေးတိုင်းဒေသကြီး ပုသိမ်ကြီးမြို့နယ် ရေတံခွန်တောင်ခြေ မုံလယ်တောရအနီး တေဇောဓာတ်လောင်တော်မူရာ မြေတွင် ဆရာတော်ကြီး အကြောင်းပြုကာ မုံလယ်ကောင်းမှုတော်ကြီး တည်ထားတော်မူပြီး ၁၃၇၆ခု တပို့တွဲလပြည့် (၃.၂.၂၀၁၅) အဂါင်္နေ့ နံနက်ပိုင်း တွင် ရွှေထီးတော်တင်လှူပူဇော်ခဲ့ကြသည်။
ဆရာတော်ဘုရားကြီး၏ဥပနိဿယအတိုင်း မုံလယ်ရိပ်သာများတွင် တပည့်သံဃာများမှ ဆက်လက်၍ တရားစခန်းများဖွင့်လှစ် ပြသလျက်ရှိပြီး နှစ်စဉ် ဆရာတော်ကြီး လွန်တော်မူသောနေ့ အထိမ်းအမှတ်အဖြစ် တပို့တွဲလပြည့်ကျော် ရရက် တွင် မန္တလေး ရေတံခွန်တောင် မုံလယ်တောရ ဓမ္မရိပ်သာ၌ စာရေးတံမဲနှင့်တကွ သံဃိက ဒါန ဆွမ်းလောင်းပွဲကြီးကို လောင်းလှူ ပူဇော်လျက်ရှိသည်။
​ ကိုးကား မုံလယ်ဆရာတော်ဘုရားကြီး ၏ခန္ဓာဖွဲ့ သစ္စာဖွဲ့ ပဋိစ္စသမုပ္ပါဒ်တရားတော် စာအုပ် လာ ထေရုပ္ပတ္တိ အကျဉ်း ဆရာကြီး ဦးရုန်းမော် ပြုစုသော မုံလယ်တောရသမိုင်း Category:ဗုဒ္ဓဘာသာရဟန်းများ။
thumb|အမ်ဗော့ခ် ဘဒ်စတီ တိရစ္ဆာန်ဥယျာဉ်သို့ ဝင်ပေါက် အမ်ဗော့ခ် ဘဒ်စီ တိရစ္ဆာန်ဥယျာဉ် (Mvog-Betsi Zoo)သည် ကင်မရွန်းနိုင်ငံ၊ ယောင်အွန်ဒေးမြို့တွင် တည်ရှိလေသည်။
ကင်မရွန်း တောရိုင်းတိရစ္ဆာန် အကူအညီပေးရေး ရန်ပုံငွေအဖွဲ့ နှင့် ကင်မရွန်းနိုင်ငံ၏ သဘာဝပတ်ဝန်းကျင်နှင့် သစ်တောဝန်ကြီးဌာနတို့မှ ပူးတွဲ၍ အုပ်ချုပ်လေသည်။
ဥယျာဉ်သည် မျောက်မျိုးရင်းဝင်များကို အဓိက စောင့်ရှောက်လေသည်။
ထို့အပြင် ကြောင်ကြီးများ၊ တွားသွားသတ္တဝါများနှင့် ငှက်ရဲများကိုလည်း မွေးမြူထား လေသည်။
http://www.mvogbetsizoo.com Mvog Betsi Zoo တိရစ္ဆာန်များ မွေးမြူထားသော တိရစ္ဆာန်များမှာ လျင်မြန်သော မန်းဂဘီးမျောက်၊ ဘာဘွန်းမျောက်၊ ချင်ပန်ဇီမျောက်ဝံ၊ ဒီဘရာဇာမျောက်၊ ဒရေးလ်မျောက်၊ ဂေါ်ရီလာမျောက်ဝံ၊ မန်းဂဘီးပါးမွဲမျောက်၊ မန်ဒရေးလ်မျောက်၊ တန်တာလပ်စ်မျောက်၊ ပါတားစ်မျောက်၊ ပူတင်းပုံနှာခေါင်းရှိသောမျောက်၊ အမောက်နီမျောက် နှင့် ခြင်္သေ့ တို့ ဖြစ်လေသည်။
တီရာနာတိရစ္ဆာန်ဥယျာဉ်သည် အယ်လ်ဘေးနီးယားနိုင်ငံ၊ တီရာနာမြို့တော်တွင်တည်ရှိသော တိရစ္ဆာန်ဥယျာဉ်ဖြစ်သည်။
၁၉၆၆ခုနှစ်တွင် တည်ထောင်သည်။
၂၀ဝ၆ခုနှစ်၊ ဧပြီလ၁၄ရက်တွင် နယ်သာလန်နိုင်ငံတွင် အယ်လ်ဘေးနီးယားနှင့် ဒတ်ချ်တို့ တွေ့ဆုံဆွေးနွေးမှုအရ တီရာနာ တိရစ္ဆာန်ဥယျာဉ်၏ လာမည့်နှစ်နှစ်တာအတွက်စီမံကိန်းကို ရေးဆွဲအကောင် အထည်ဖော်ရန်သဘောတူညီမှု ရရှိသည်။
တီရာနာတိရစ္ဆာန်ဥယျာဉ်မှ ခြင်္သေ့ တီရာနာတိရစ္ဆာန်ဥယျာဉ်သည် အယ်လ်ဘေးနီးယားနိုင်ငံ၏ တစ်ခုတည်းသောတိရစ္ဆာန်ဥယျာဉ်ဖြစ်ပြီး ဒေသဆိုင်ရာအစိုးရ (တီရာနာမြူနီစီပါယ်)မှ အုပ်ချုပ်သည်။
တိရစ္ဆာန်ဥယျာဉ်အတွင်း မွေးမြူပြသထားသောတိရစ္ဆာန်များတွင် ဝက်ဝံနှစ်ကောင်၊ ခြင်္သေ့နှစ်ကောင်၊ လားမားလ်ကုလားအုတ်ပုခြောက်ကောင်၊ လင်းယုန်ငှက်တစ်ကောင် (အယ်လ်ဘေးနီးယားနိုင်ငံ၏ အမျိုး သားသင်္ကေတ)၊ မျောက်လေးကောင်၊ မြေခွေးများ၊ ဝံပုလွေများ၊ ငန်းများ ပါဝင်သည်။
တီရာနာမြို့၏ ဂရင်းန်ပါ့ခ်အတွင်း တွင် တည်ရှိသည်။
တိရစ္ဆာန်ဥယျာဉ်သည် အရည်အသွေးပြည့်ဝသော ဝန်ထမ်းများ ရှားပါးသည်။
လာရောက်ကြည့်ရှုသူ များသည် ဥယျာဉ်အတွင်းမှတိရစ္ဆာန်များ၏အခြေအနေကို ကျေနပ်ခြင်း မရှိကြပေ။
ပျမ်းမျှအားဖြင့်တစ်ပတ်လျှင် လူသုံးရာ ခန့် တိရစ္ဆာန်ဥယျာဉ်သို့ အလည်လာကြသည်။
Tirana Zoo | 6 of the saddest zoos in the world | MNN - Mother Nature Network ကိုးကား Category:အယ်လ်ဘေးနီးယားနိုင်ငံမှ တိရစ္ဆာန်ဥယျာဉ်များ Category:တီရာနာမြို့မှ လည်ပတ်စရာနေရာများ။
အာသံပြည်နယ် တိရစ္ဆာန်ဥယျာဉ်နှင့် ရုက္ခဗေဒဥယျာဉ် (Assam State Zoo cum Botanical Garden) ကို ဂူဝါဟာတီတိရစ္ဆာန်ဥယျာဉ် (Guwahati Zoo)ဟု လူသိများသည်။
ဤဥယျာဉ် သည် အိန္ဒိယပြည်အရှေ့မြောက်ပိုင်းဒေသတွင် အကြီးမားဆုံးသောတိရစ္ဆာန်ဥယျာဉ်လည်း ဖြစ်သည်။
၄၃၂ဧက (၁၇၅ ဟက်တာ) ကျယ်ဝန်းသည်။
တိရစ္ဆာန်ဥယျာဉ်သည် အိန္ဒိယနိုင်ငံ၊ အာသံပြည်နယ်၊ ဂူဝါဟာတီမြို့ရှိ ဟန်ဂရာဘာရီ ကာကွယ်တောအတွင်းတွင် တည်ရှိသည်။
တိရစ္ဆာန်ဥယျာဉ်သည် ကမ္ဘာတစ်ဝှမ်းရှိ နို့တိုက်သတ္တဝါ၊ ငှက်နှင့် တွားသွားသတ္တဝါ မျိုးစိတ်ပေါင်း ၁၁၃မျိုးမှ ကောင်ရေ ၈၉၅ကောင်ကို မွေးမြူပြသထားသည်။
သမိုင်း အိန္ဒိယအမျိုးသားကွန်ဂရက်၏ ၆၄ကြိမ်မြောက်အစည်းအဝေးကို ၁၉၅၇ခုနှစ်တွင် ဂူဝါဟာတီမြို့၌ ကျင်းပလေ သည်။
ကျင်းပရေးကော်မတီက တိရစ္ဆာန်နှင့် ငှက်အချို့ပါဝင်သည့် ပြပွဲတစ်ခုကိုလည်း ပြသခဲ့သည်။
ယင်းတိရစ္ဆာန်များ ထဲတွင် စပေါ့တီဟုအမည်ပေးထားသော ကျားသစ်မကလေးတစ်ကောင်မှာ အလွန်ထင်ရှားသည်။
အစည်းအဝေးပြီးစီး သွားသောအခါ ယင်းတိရစ္ဆာန်များကိုပြသထားရှိရန် တိရစ္ဆာန်ဥယျာဉ်တစ်ခု လိုအပ်သည်ဟု ခံစားရလေသည်။
ယင်းတိရစ္ဆာန်များကို ဟန်ဂရာဘာရီကာကွယ်တောအတွင်းရှိ ဂျာပိုရီဂေါ့သို့ ပြောင်းရွှေ့လိုက်သည်။
ယင်းနေရာမှာ ဟက် တာ၁၃၀ ကျယ်ဝန်းပြီး တိရစ္ဆာန်များကိုထားရှိရန်အတွက် သင့်လျော်သည်။
သို့ဖြင့် အာသံပြည်နယ်တိရစ္ဆာန်ဥယျာဉ်ကို ၁၉၅၇ခုနှစ်တွင် တည်ထောင်နိုင်ခဲ့သည်။
၁၉၅၈ခုနှစ်တွင် အများပြည်သူများအား ဖွင့်လှစ်ပြသခဲ့သည်။
ယင်းအချိန် တိရစ္ဆာန်မျိုးစိတ်၂၂မျိုးမှ ကောင်ရေ၄၂ကောင်နှင့် ငှက် ၃၁မျိုးမှ ကောင်ရေ၂၃၆ကောင်ကို မွေးမြူပြသထား ခဲ့သည်။
နှစ်ပေါင်းများစွာလွန်ခဲ့ပြီးနောက် တိရစ္ဆာန်ဥယျာဉ်သည် တဖြည်းဖြည်းကြီးထွားလာပြီး အများပြည်သူစိတ်ဝင်စားသော တိုင်းတပါးမျိုးစိတ်များဖြစ်သည့် ချင်ပန်ဇီမျောက်ဝံ၊ ကြံ့ဖြူ၊ ကြံ့မည်း၊ မြင်းကျား၊ ငှက်ကုလားအုတ်နှင့် သစ်ကုလားအုတ်များကဲ့သို့သော အာဖရိကတိရစ္ဆာန်များ၊ ပူးမားတောင်ခြင်္သေ့၊ ဂျက်ဂွားကျားသစ်နှင့် လားမားလ်ကုလားအုတ်ပု ကဲ့ သို့သော တောင်အမေရိကတိရစ္ဆာန်များ၊ ဩစတြေးလျတိုက်မှ သားပိုက်ကောင်များလည်း မွေးမြူပြသထားနိုင်ခဲ့သည်။
ယင်းကဲ့သို့သော တိုင်းတပါးတိရစ္ဆာန်များကိုပြသနိုင်ရန်အတွက် အာသံပြည်နယ်တိရစ္ဆာန်ဥယျာဉ်သည် ဌာနေတိရစ္ဆာန်များ ဖြစ်သည့် ဦးချိုတစ်ချောင်းကြံ့ကဲ့သို့သောမျိုးစိတ်များကို အခြားတိုင်းပြည်များသို့ ပေးပို့ရသည်။
နောက်ပိုင်းတွင် ဌာနေ တိရစ္ဆာန်များကိုမျိုးပွားနိုင်ရေးကိုလည်း အောင်မြင်စွာလုပ်ဆောင်နိုင်ခဲ့သည်။
၁၉၅၉ခုနှစ်တွင် သစ်တောဌာနကို အာသံ ပြည်နယ်တိရစ္ဆာန်ဥယျာဉ်ဌာနအဖြစ် ဖွဲ့စည်းခဲ့ပြီး ဥယျာဉ်သည်လည်း ယင်းဌာန၏လက်အောက်တွင် ရောက်ရှိသွားလေ သည်။
အာသံပြည်နယ်တိရစ္ဆာန်ဥယျာဉ်သည် ပြတိုက်တစ်ခုကိုလည်း ထားရှိခဲ့သည်။
၁၉၈၂ခုနှစ်အရောက်တွင် ရုက္ခဗေဒဥယျာဉ် ကိုပါ ထူထောင်နိုင်ခဲ့သည်။
ထို့အတွက်ကြောင့် အာသံပြည်နယ်တိရစ္ဆာန်ဥယျာဉ်သည် အာသံပြည်နယ်တိရစ္ဆာန်ဥယျာဉ်နှင့် ရုက္ခဗေဒဥယျာဉ် ဖြစ်လာလေသည်။
၂၀ဝ၂ခုနှစ်တွင် ဟန်ဂရာဘာရီကာကွယ်တော၏ နောက်ထပ်၄၅ဟက်တာကို ဥယျာဉ်အတွင်းသို့ သွတ်သွင်းလိုက်သည်။
ယင်းအတွက်ကြောင့် တိရစ္ဆာန်ဥယျာဉ်သည် စုစုပေါင်းအကျယ်အဝန်း ၁၇၅ဟက်တာ ဖြစ်လာလေသည်။
၂၀ဝ၅ခုနှစ်၊ ဩဂုတ်လတွင် တိရစ္ဆာန်မွေးစားခြင်းအစီအစဉ်ကို စတင်နိုင်ခဲ့သည်။
တိရစ္ဆာန်များ ဥယျာဉ်အတွင်းတွင် အဓိကပြသထားသော တိရစ္ဆာန်များတွင် အိန္ဒိယဦးချိုတစ်ချောင်းကြံ့၊ ကျား၊ အင်းကျား၊ ရွှေရောင်လန်ဂါမျောက်၊ မျောက်လွှဲကျော်မျက်ခုံးဖြူ၊ ဆီးရိုးတောဆိတ်၊ ဆင်၊ ရွှေသမင်၊ မျောက်မောင်းမ၊ ဟိမဝန္တာဝက်ဝံနက်၊ သစ်ကြောင်၊ ဝံကြောင်နှင့် တောကြောင်တို့ ပါဝင်သည်။
တိရစ္ဆာန်မျိုးစိတ်ပေါင်း ၁၁၃မျိုးမှ တိရစ္ဆာန်ကောင်ရေ ၈၉၅ကောင်ကို မွေးမြူ ပြသထားနိုင်ခဲ့သည်။
နှစ်စဉ် ဧည့်သည်ပေါင်း ၄၃၀၄၆၂ ဦး လာရောက် လည် ပတ်ခဲ့သည်။
www.guwahatizoo.kamakhyatemple.org ကိုးကား Category:အိန္ဒိယနိုင်ငံမှ တိရစ္ဆာန်ဥယျာဉ်များ Category:အိန္ဒိယနိုင်ငံမှ ရုက္ခဗေဒဥယျာဉ်များ Category:ဂူဝါဟာတီမြို့မှ လည်ပတ်စရာနေရာများ။
၀ ဇန်နဝါရီသည် ပြက္ခဒိန်တွင်ပါရှိသော နေ့ရက်မဟုတ်ပဲ နက္ခတ္တဗေဒနှင့် ဆော့ဝဲလ်ပညာရပ်များတွင် အသုံးပြုသည်။
နက္ခတ္တဗေဒတွင် အသုံးပြုခြင်း ဆော့ဝဲလ်များတွင် အသုံးပြုခြင်း Microsoft Excel တွင် 1900 date format တွင် ၀ ရက်သည် ၀ ဇန်နဝါရီ ၁၉၀၀ ဖြစ်သည်။
ဆက်စပ်လေ့လာရန် ၀ မတ် ၃၀ ဖေဖော်ဝါရီ ကိုးကား Category:လများ။
ချာဂါ့စ် ရောဂါ (, သို့မဟုတ် အမေရိကန် ထရိုင်ပါနိုစိုမီအဲစစ် American trypanosomiasis) သည် အပူပိုင်းဒေသ တွင်ဖြစ်သော ရောဂါတစ်မျိုးဖြစ်ပြီး ကပ်ပါးပိုးတစ်မျိုးကြောင့် ဖြစ်သောရောဂါ parasitic disease ဖြစ်သည်။
အများအားဖြင့် ထရိုင်ပါစိုမာ ကရူစီ (Trypanosoma cruzi) ဟုခေါ်သော ပရိုတိုဇိုအာ ကြောင့် ဖြစ်ရသည်။
ကစ်စင်းဘာဂ်စ်kissing bugs ခေါ် ကပ်ပါးပိုးကောင်များကြောင့် ရောဂါပြန့်ပွားမှုအများဆုံးဖြစ်ရသည်။
ရောဂါလက္ခဏာများသည် ကူးစက်မှု အနုအရင့် အလျောက် ပြောင်းလဲသည်။
ကနဦးအဆင့်တွင်၊ လက္ခဏာအသွင်အပြင်မပြသခြင်း သို့မဟုတ် အနည်းအကျဉ်းသာပြသခြင်းများ ရှိတတ်ပြီး အဖျား ရှိခြင်း၊ လင့်ဖ်နို့ဒ်များ (lymph nodes) ပွယောင်ခြင်းများ ပါဝင်နိုင်သည်။
ခေါင်းကိုက်ခြင်းများ သို့မဟုတ် အကိုက်ခံရသည့်နေရာ အနီးဝန်းကျင်တွင် ယောင်ခြင်းများဖြစ်တတ်သည်။
ရှစ်ပတ်မှ ၁၂ပတ်အကြာခန့်တွင် ရောဂါ ရင့်ကျက်၍ နာတာရှည် အချိန်အပိုင်းသို့ ရောက်ရှိကာ ၆၀% မှ ၇၀%ခန့်တွင် နောက်ထပ်အသွင်အပြင်လက္ခဏာ မပြတော့ချေ။
၃၀% မှ ၄၀% သောသူများတွင် စတင်ကူးစက်ပြီးနောက် ဆယ်နှစ်မှ အနှစ် ၃၀ အတွင်းတွင် ထပ်ဆင့် အသွင်အပြင်လက္ခဏာများပြလာသည်။
၂၀% မှ ၃၀% ခန့်တွင် ယင်းတွင် နှလုံး၏ ဗင်ထရစ်ကဲလ် ventricles of the heart(နှလုံး၏အိမ်ကြီးများ ကြီးထွားလာမှု ဖြစ်ပြီး ယင်းသည် heart failure နှလုံး(သွေး လည်ပတ်မှုနည်း)ရောဂါဖြစ်စေတတ်သည်။
အစာမြိုပြွန် ကြီးထွားခြင်းနှင့် သို့မဟုတ် အူမကြီး ကြီးထွားလာခြင်းတို့သည် လူဦးရေ၏ တစ်ဆယ် ရာခိုင်နှုန်းခန့်တွင် ဖြစ်ပွားနိုင်သည်။
ဖြစ်ပေါ်ရခြင်းအကြောင်းရင်းနှင့် ရောဂါ ပိုင်းခြားသတ်မှတ်ခြင်း T. cruziသည် အများအားဖြင့် လူသားနှင့် အခြားနို့တိုက်သတ္တဝါများသို့ ထရိုင်တိုမီနဲ Triatominae မိသားစုဝင်ဖြစ်သော သွေးစုပ်သော blood-suckingကစ်စင်းဘတ်ဂ် (ခြင်မှက်ကောင်) များ မှနေ၍အများအားဖြင့် ကူးစက်ပြန့်ပွားသည်။
ဤ ပိုးကောင်းများကို ဒေသအလိုက် အမည်အမျိုးမျိုးဖြင့် ခေါ်ဝေါ်ကြသည်။
အာဂျင်တီးနား၊ ဘိုလီဗီယား၊ ချီလီ၊ ပါရာဂွေး တို့တွင် vinchuca ဘရာဇီးတွင်barbeiro ဟုခေါ်သည်။
ကိုလံဘီယာတွင် ပီတို အလယ်ပိုင်းအမေရိကတွင် ချင်ချီ နှင့် ဗယ်နီဇွေးလားတွင် ချီပို စသည်တို့အပါအဝင် အသီးသီးခေါ်ဝေါ်ကြသည်။
သွေး ထုတ်သွင်းခြင်း၊ ခန္ဓာကိုယ်တွင်း အင်္ဂါ အစားထိုးကုသခြင်း၊ ကပ်ပါးပိုးများဖြင့် ညစ်ညမ်းနေသောအစာများ စားမိခြင်း နှင့် မိခင်မှ သန္ဓေသားသို့အသီးသီးကူးစက်နိုင်သည်။